Autót szerelt, de drogot is árult a párjával
A XVII. kerületi rendőrök megtalálták a kábítószert a pár házában, illetve egy autószerelő műhelyben.
A Készenléti Rendőrség Nemzeti Nyomozó Iroda információi alapján felmerült a gyanú, hogy egy budapesti pár kábítószert árul otthonukban, illetve a férfi munkahelyén, írja a police.hu.

A XVII. kerületi rendőrök augusztus 5-én megjelentek a 41 éves V. Zsófia és párja, a 44 éves F. Gábor házánál. Elfogták a nőt és a férfit, átkutatták a házat, illetve a férfi autószerelő műhelyét is. A nyomozók csaknem 200 gramm amfetamint, több mint 120 gramm zöld színű kábítószergyanús anyagot, az adagoláshoz használt eszközöket (mérleget, tasakokat) foglaltak le. A házban és a műhelyben több mint 2,5 millió forintot is találtak.

A nyomozók V. Zsófiát és F. Gábort őrizetbe vették, kábítószer-kereskedelem miatt gyanúsítottként kihallgatták, valamint előterjesztést tettek letartóztatásuk indítványozására.
Belföld